Juta kivi

Juta kivi on rändrahn Endla järve idakaldal Endla looduskaitsealal Kärde küla lähedal.

Rahn asub järve suunduva neemiku põhjaküljel, see on kergesti leitav ja sinna viib jalgrada. Hallist graniitgneisist kivi on pikliku kujuga ja madal. Pealispind on ebatasane, seal on lohke, mis võivad olla inimkätega uuristatud. Rahnu mõõtmed: pikkus 2,1 m, laius 1,4 m, kõrgus 0,7 m, ümbermõõt 6,1 m. Rahnul ei ole väikeste mõõtmete tõttu suurt tähtsust loodusmälestisena ja see ei ole looduskaitse all, kuid ilmestab soist piirkonda ja mööduvat matkarada.  Kivi kõrval on teine väiksem plaatjas pinnasesse laskuv sarnase koostisega kivi. (ürglooduse objekt; vaadatud 10. juulil 2015)

Kiviga on seotud rahvapärimusi Vanemuise kaunist kuldkäharatega tütrest Jutast. (pärandobjekt; vaadatud 10. juulil 2015)

Viited

Kategooria:Eesti rändrahnud
Kategooria:Jõgeva vald